
„Korlátozott terjesztésű!" 


TÁJÉKOZTATÓ 
az értékelő tanár részére 


— A vizsgázó csak a kiosztott feladatlapon, illetve a vizsgaszervező által 
biztosított, a vizsgaszervező intézmény bélyegzőjével ellátott pótlapon 
dolgozhat. 


— Tévedés esetén csak az egyértelmű javítás - a helytelen válasz áthúzása, a 
vizsgázó aláírásával és a dátummal ellátva - fogadható el. 


— Az írásbeli vizsgatevékenység értékelése a központi javítási-értékelési 
útmutató alapján történik. 


— Kérjük, hogy minden feladat esetén a maximálisan adható pontszám melletti 
négyzetbe írja be az elért pontszámot a javítást végző tanár! 


— A csillaggal (?) jelölt kérdéseknél a javítási-értékelési útmutatótól eltérő, de 
tartalmában  azonos/szakmailag megfelelő egyéb helyes megoldás is 
elfogadható a ponthatáron belül. 


— A feladatlap szerkesztésénél Dr. Fábián Pál — Dr. Magasi Péter Orvosi 
Helyesírási Szótár (Akadémia Kiadó, Országos Orvostudományi Információs 
Intézet és Könyvtár Budapest, 1992.) útmutatásait vettük figyelembe. 


— Maximálisan adható pontszám: 100 pont 
— Ponthatárok: 


80 - 100 (90) - jeles 
60 - 79 (%) -jó 


50 - 59 (%) - közepes 
40 - 49 (%) - elégséges 
39 - 0 (9) - elégtelen 

Maximálisan adható 
pontszám: 


1. 4 pont 
Párosítsa a különböző testhőmérséklet értékeket latin megfelelőikkel! Írja 
a sorszámokhoz a helyes válasz betűjelét! 


1. 37,5 — 38 °C A. febris 

2. 38 — 39 °C B. pyrexia 

3. 39 — 40 °C C. hyperpyrexia 
4. >40 °C D. subfebrilitas 


(Helyes válaszonként 1-1 pont adható!) 


2. 4 pont 
Húzza alá az egészségügyi dokumentációra vonatkozó helyes 
megállapításokat! 


- Az egészségügyi dokumentációt az adatfelvételtől számított legalább 30, a 


zárójelentést 50 évig meg kell őrizni. 
- AZ egészségügyi dokumentációt az adatfelvételtől számított legalább 3, a 


zárójelentést 5 évig meg kell őrizni. 
- Az egészségügyi dokumentációnak valósághűen, rendezetten, időrendben 


kell tükröznie az ellátás teljes folyamatát. 
- Az egészségügyi dokumentáció tárolása bárhol történhet, azt nem szükséges 


elzárni. 

- AZ egészségügyi dokumentáció az egészségügyi dolgozó aláírása nélkül is 
hiteles, amennyiben pecsét van rajta. 

- Objektiven kell vezetni a dokumentációt, az esetleges hibákat ki lehet hagyni 
a leírásból. 


- Objektiven kell vezetni a dokumentációt, még akkor is, ha hibák merültek fel 
az ellátás során. 


- Az esetleges dokumentációs hibák javítását aláírással és dátummal kell 
ellátni. 


(Csak a 4 helyes válasz együttes aláhúzása esetén adható pont! Egyéb megoldás esetén pontszám nem adható!) 

n? 


3. 6 pont 
Soroljon fel hat élettani változást, melyet a heveny fájdalom válthat ki! 
- tachycardia 

- vérnyomás-emelkedés 

- verejtékezés 

- pupillatágulat 


- perifériás vasoconstrictio 

- hűvös, nyirkos tapintatú bőr 
- tachypnoe 

- nyugtalanság 


(Helyes válaszonként 1-1 pont adható!) 


4. 6 pont 


Írja le a szakkifejezések latin, vagy magyar megfelelőjét! Egészítse ki a 
táblázatot! 


Szakkifejezések 
latinul magyarul 

pelvis medence 

femur combcsont 

os pubis szeméremcsont 

acetabulum medencecsont ízületi árka 

spina iliaca anterior superior elülső-felső csípőtövis 

vertebra csigolya 

(Helyes válaszonként 1-1 pont adható!) 

5. 5 pont 
Nevezze meg a gyulladás helyi tüneteit magyarul! 
- bőrpír 
- melegség 
- duzzanat 
- fájdalom 


- működészavar/funkciókárosodás 
(Helyes válaszonként 1-1 pont adható!) 

6." 7 pont 


Ismertesse a bordatörést a megadott szempontok szerint! 
A bordatörés formát: 


- egyszeres bordatörés (egy borda egy helyen törik) 

- többszörös bordatörés (kettőnél több borda törik egyenként egy helyen) 
- sorozat-bordatörés (három, vagy több borda egy vonal mentén törik) 

- ablakos bordatörés (egy, vagy több borda több helyen is eltörik) 


A bordatörés lehetséges tünetei, jelei: Írjon hármat! 


- szúró fájdalom, amely mozgáskor, légvételkor, köhögéskor fokozódik 

- a beteg légzése felületes, szapora 

- az érintett területen duzzanat, vérömleny látható 

- a sérült rész a mellkas mozgásaiban (légzőmozgás) korlátozottan vesz részt 
- néha, a törtvégek elmozdulásakor tapintható a törés 


(Helyes válaszonként 1-1 pont adható!) 


Te 6 pont 


Ismertesse az alábbi állapotokban, betegségekben alkalmazandó fektetési 
módokat! 


Koponyasérült: ... hanyatt fektetés, 15-30°-ban megemelt felsőtesttel... 
Dyspnoes beteg: ...félig ülő helyzet... 

Akut hasi katasztrófa: ... hanyatt fektetés, felhúzott, alátámasztott térdekkel... 
Várandós, vagy vena cava szindrómás beteg: ...bal oldalra fektetés... 
Arckoponyasérült: ... hason fektetés, a beteg homlokát és állát alátámasztva... 


Sokkos beteg: ... hanyatt fektetés, megemelt alsó végtagokkal... 


(Helyes válaszonként 1-1 pont adható!) 


8. 2 pont 


Írja le az egészség fogalmát a WHO szerint! 


Az egészség nem csupán a betegség hiánya, hanem a testi, lelki, szociális jóllét 


állapota. 

9.: 7 pont 


Sorolja fel azokat a tényezőket, melyek nehezíthetik a helyszíni ellátást! 
Írjon hetet! 


- veszélyes helyszín, környezet 

- nehéz megközelíthetőség 

- a beteg , kiemelhetősége" nehezített az adott környezetből 

- nincsenek rendelkezésre álló információk, vagy azok hiányosak 

- korlátozott diagnosztikai és terápiás eszköztár 

- fertőzésveszély 

- kezdeti tünetek jellegtelensége, melyet gyors állapotromlás követhet 
- a beteg alkoholos befolyásoltsága 


(Helyes válaszonként 1-1 pont adható!) 


10. 4 pont 


Csoportosítsa a megadott jellemzőket a megfelelő eszközhöz! Írja a 
betűjeleket a megfelelő helyre! 


A. Könnyen tisztítható. 

B. Fémvázas eszköz. 

C. Egyszerhasználatos eszköz. 

D. A megfelelő rögzítéshez vákuumpumpára van szükség. 


Vákuum-sín: ...A., D.... 
Cramer-sín: ...B., C.... 


(Helyes válaszonként 1-1 pont adható! Egyéb megoldások esetén pontszám nem adható!) 


11. 3 pont 


Nevezze meg a liguorcsurgás helyét koponyaalapi törések esetén a törés 
lokalizációja szerint! 


Elülső koponyagödör: ... liguorcsurgás az orrból... 
Középső koponyagödör: ...liguorcsurgás a fülből... 


Hátsó koponyagödör: ...liguorcsurgás a garat hátsó falán... 


(Helyes válaszonként 1-1 pont adható!) 

12." 8 pont 


Határozza meg a mérgezés témaköréből az alábbi fogalmak jelentését! 


Hatásösszegződés: Á szervezetbe jutó két, vagy több méreg hatása megegyezik 
az egyes mérgek külön-külön várható hatásának összegével. 


Ellentétes hatás: Æ két méreg egyidejű jelenléte a szervezetben egymással 
ellentétes (csökkenő, vagy megszüntető) hatást idéz elő. 


Hatásfokozódás: A két méreg együttes hatása nagyobb, mint az a két anyagtól 
várható lenne. 


Együttes méreghatás: Ehhez a fogalomkörhöz két, vagy több méreg bejutásakor 
létrejövő kölcsönhatások tartoznak. 


(Helyes válaszonként 2-2 pont adható!) 


13." 9 pont 


Írja le a csonttörésekkel kapcsolatos ismereteit az alábbi szempontok 
alapján! 


Csonttörés lényege: Az erőbehatás miatt a csont folytonossága megszakad. 


Két fő formája: 
- nyilt törés 
- zárt törés 


Csonttörés lehetséges tünetei: Írjon hármat! 
- fájdalom 

- duzzanat 

- . deformitás 

funkciókiesés 

- látható csontvég 


Használható rögzítőeszközök: Írjon hármat! 
- Cramer-sin 

- vákuum sín 

- . habosított műanyag sín 

- háromszögletű kendő 


(Helyes válaszonként 1-1 pont adható!) 

14. 7 pont 


Írja le a súlyos sérült vizsgálatának algoritmusának megfelelően a betűjelek 
jelentését! 


c: kritikus vérzés csillapítása 
c: nyaki gerinc rögzítése 

A: légút vizsgálata 

B: légzés vizsgálata 

C: keringés vizsgálata 

D: eszmélet/tudat vizsgálata 


E: egész test, egész eset vizsgálata 


(Helyes válaszonként 1-1 pont adható!) 


15. 4 pont 


Csoportosítsa az alábbi állításokat a megadott szempontok alapján! Írja a 
betűjeleket a megfelelő helyre! 


Rutinszerűen alkalmazzuk betegvizsgálat során. 

A korrekt endotrachealis tubushelyzet bizonyítására alkalmas. 
szén-monoxid-mérgezésnél hamis értéket mutathat. 

A kilélegzett levegő szén-dioxid-tartalmát méri. 


Tawe 


Kapnometria jellemzői: ...B., D. ... 


Pulzoximetria jellemzői: ...A., C... 


(Helyes válaszonként 1-1 pont adható! Egyéb megoldások esetén pontszám nem adható!) 


16.* 4 pont 


Ismertesse a mérgezettek ellátásakor alkalmazható terápiás lehetőségeket! 
Irjon négyet! 


- keringés, légzés fenntartása, illetve helyreállítása 
- a méreg további behatásának megakadályozása 

- a gyomor-bélrendszerben lévő méreg eltávolítása 
- a felszívódott méreg kiürülésének gyorsítása 

- antidotum adása, a méreg hatástalanítása 


(Helyes válaszonként 1-1 pont adható!) 

17." 6 pont 


Nevezzen meg az agyrázkódás lehetséges tünetei közül hatot! 


18." 5 pont 


fejfájás 

szédülés 

emlékezetvesztés 

hányinger 

hányás 

látászavar 

aluszékonyság 

rövid ideig tartó eszméletvesztés 


(Helyes válaszonként 1-1 pont adható!) 


Soroljon fel az ízületek összetartó tényezői közül ötöt! 


19." 3 pont 


a külső levegő nyomása/légnyomás 

porcfelszínek közötti tapadás (adhézió) 

ízületi tok 

ízületi szalagok 

ízületet körülvevő izmok, az ízület mozgatását is végző izmok tónusa 
ízületet körülvevő egyéb lágyrészek, zsír, kötőszövet és a bőr 


(Helyes válaszonként 1-1 pont adható!) 


Írjon le a rühesség jellemző tünetei közül hármat! 


apró, vörös kiütések 

hólyagok/papulák megjelenése 

erős viszketés, különösen az éjszakai órákban 
apró járatok a bőrben 

vakarózás okozta sebek, hámsérülések 


(Helyes válaszonként 1-1 pont adható!) 


„Korlátozott terjesztésű!" 


